**คลีน แอนด์ เคลียร์** (อังกฤษ: Clean & Clear) เป็นตราสินค้าอเมริกันซึ่งออกผลิตภัณฑ์เกี่ยวกับผิวหนังและมีเจ้าของ คือ จอห์นสัน แอนด์ จอห์นสัน (Johnson & Johnson)

ปัจจุบัน คลีน แอนด์ เคลียร์ มีจำหน่ายในประเทศ 46 ประเทศ ผลิตภัณฑ์ส่วนใหญ่มีเป้าหมายเป็นผู้หญิงวัยรุ่น แต่บางชิ้นก็ขยายเป้าหมายกว้างขึ้น เช่น ผลิตภัณฑ์ในกลุ่ม "ซอฟต์" (SOFT)

ชื่อ
----

ชื่อ "คลีน แอนด์ เคลียร์" (แปลว่า "สะอาดและหมดจด") นั้น ตั้งขึ้นเพื่อสื่อว่า ผลิตภัณฑ์ไม่ผสมน้ำหอมหรือสีปรุงแต่ง และเมื่อล้างแล้วไม่ทิ้งคราบใด ๆ ไว้

ประวัติ
-------

เรฟลอน (Revlon) พัฒนาตราสินค้านี้ขึ้นสำหรับผลิตภัณฑ์ดูแลผิวหนัง ผลิตภัณฑ์ชิ้นแรกเป็นเคล็นเซอร์ประเภทหนึ่ง ออกจำหน่ายใน ค.ศ. 1956 ต่อมาเมื่อถึง ค.ศ. 1986 แล้ว พบว่า มีการออกโลชันและสบู่ก้อน และเมื่อถึง 1989 มีการออกแฮร์คอนดิชันเนอร์และแชมพูด้วย ครั้น ค.ศ. 1991 เรฟลอนจึงขายตราสินค้านี้ให้แก่จอห์นสัน แอนด์ จอห์นสัน

ใน ค.ศ. 1993 คลีน แอนด์ เคลียร์ เริ่มใช้สโลแกนว่า "คลีนแอนด์เคลียร์แอนด์อันเดอร์คอนโทรล" (Clean & Clear and Under Control; "[ใช้]คลีน แอนด์ เคลียร์ แล้วควบคุมได้") จากนั้น จึงปรับจุดมุ่งหมายทางการตลาดเป็นการมุ่งเน้นเรื่องสิว ต่อมาใน ค.ศ. 2000 จอห์นสัน แอนด์ จอห์นสัน ใช้คลีน แอนด์ เคลียร์ เป็นตัวทดลองทำการตลาดออนไลน์เพื่อเพิ่มความเป็นที่รู้จักในกลุ่มวัยรุ่นออนไลน์ การตลาดดังกล่าวได้รับรางวัลของสภาสื่อปฏิสัมพันธ์แมสซาชูเซตส์ (Massachusetts Interactive Media Council Awards) ในสาขาการโฆษณาออนไลน์

ใน ค.ศ. 2010 คลีน แอนด์ เคลียร์ เริ่มใช้ยุทธศาสตร์ทางการตลาดโดยผนึกความร่วมมือกับผู้มีชื่อเสียง เช่น เดมี โลวาโต (Demi Lovato) และหน่วยงานการกุศล เช่น ดูซัมติง (Do Something) โดยออกโครงการชื่อว่า "จอยน์เดอะเซิร์จ" (Join the Surge) ปีถัดมา คลีน แอนด์ เคลียร์ เริ่มเป็นพันธมิตรกับมูลนิธิสหประชาชาติ (United Nations Foundation) โดยร่วมกันสนับสนุนคอนเสิร์ตทัวร์ "ยูไนต์ฟอร์เกิลส์" (Unite for Girls) ของศิลปินลิลี แฮลเพิร์น (Lily Halpern) รวมถึงการระดมทุนที่ร้านขายสินค้าของทาร์เกตคอร์เพอเรชัน (Target Corporation)

คลีน แอนด์ เคลียร์ เริ่มการตลาดแบบไทอิน (tie-in) ผ่านเกมในเครือข่ายสังคมด้วยการลงประชาสัมพันธ์ในเกม *เดอะซิมส์โซเชียล* (The Sims Social) เมื่อ ค.ศ. 2012

ประเด็นสุขภาพ
-------------

ใน ค.ศ. 2013 ผลิตภัณฑ์บางชิ้นของคลีน แอนด์ เคลียร์ ถูกวิพากษ์วิจารณ์ในเรื่องที่มีไมโครบีด (microbead) ซึ่งผสมพอลีเอทิลีน (polyethylene) อันอาจเป็นอันตรายต่อสุขภาพมนุษย์และต่อหมู่สัตว์ทะเล ไมโครบีดดังกล่าวปรากฏในผลิตภัณฑ์ประเภทถูกับใบหน้า (facial scrub) และถูกสถาบันไฟว์ไจเยอส์ (5 Gyres) ร้องขอให้นำออก จอห์นสัน แอนด์ จอห์นสัน จึงเริ่มนำออกส่วนผสมนี้ออกจากผลิตภัณฑ์ตั้งแต่กลางฤดูร้อนปีนั้นเอง และให้สัญญาว่า จะนำออกจากผลิตภัณฑ์ทั้งหมดภายใน ค.ศ. 2015

ใน ค.ศ. 2014 องค์การอาหารและยา (Food and Drug Administration) ของสหรัฐ ระบุว่า คลีน แอนด์ เคลียร์ เป็นผลิตภัณฑ์หนึ่งที่อาจก่อให้เกิด "ปฏิกิริยาแบบภูมิไวเกินอย่างรุนแรง แต่ไม่บ่อยนัก" (rare but serious hypersensitivity reactions)

อ้างอิง
-------

1. 1 2  Hofmeister, Sallie (August 23, 1994). "Johnson To Acquire Neutrogena". *The New York Times*. คลังข้อมูลเก่าเก็บจากแหล่งเดิมเมื่อ July 9, 2014. สืบค้นเมื่อ 2014-07-09.
2. ↑  "new, fresh! Revlon's "Clean and Clear"". *Spokane Daily Chronicle*. April 23, 1956. Mild, greaseless "Clean and Clear" lifts our dirt and heavy make-up, leaves your skin glowing and dewy-fresh.
3. ↑  "Revlon Clean and Clear products". *Ellensburg Daily Record*. October 25, 1986.
4. ↑  Kenny, David; Marshall, John F. (March 26, 2001). "Contextual Marketing: The Real Business of the Internet". *Harvard Business Review*. คลังข้อมูลเก่าเก็บจากแหล่งเดิมเมื่อ 2014-10-04. สืบค้นเมื่อ 2014-10-03.
5. ↑  Flass, Rebecca (October 20, 2000). "Truth Rules at MIMC Awards". *Adweek*. คลังข้อมูลเก่าเก็บจากแหล่งเดิมเมื่อ 2014-10-04. สืบค้นเมื่อ 2014-10-03.
6. ↑  Bruell, Alexandra (September 1, 2010). "J&J leverages celebrity and charity to help inspire teens". *PRWeek*. Haymarket Media Group. คลังข้อมูลเก่าเก็บจากแหล่งเดิมเมื่อ October 3, 2014. สืบค้นเมื่อ 2014-10-04.
7. ↑  "Lily Halpern Performs At Unite For Girls Tour Launch". *popdirt.com*. 2011-09-18. คลังข้อมูลเก่าเก็บจากแหล่งเดิมเมื่อ 2014-09-27. สืบค้นเมื่อ 2014-09-27.
8. ↑  "Girl Up and CLEAN & CLEAR® Partner to Help Teens Get Ready for The New School Year" (Press release). United Nations Foundation. 2012-07-12. คลังข้อมูลเก่าเก็บจากแหล่งเดิมเมื่อ 2014-09-27. สืบค้นเมื่อ 2014-09-27.
9. ↑  Greenberg, Karl (August 14, 2012). "Clean & Clear Goes Social With The Sims". *MediaPost.com*. คลังข้อมูลเก่าเก็บจากแหล่งเดิมเมื่อ August 27, 2014. สืบค้นเมื่อ 2014-08-27.
10. ↑  Stiv Wilson (June 4, 2013). "VICTORY #2! Johnson & Johnson To Cease Use Of Plastic Micro-Beads!!". 5 Gyres Blog. คลังข้อมูลเก่าเก็บจากแหล่งเดิมเมื่อ September 26, 2014. สืบค้นเมื่อ 2014-09-27.
11. ↑  McGuinness, Ross (June 19, 2014). "Washed away: Is the cosmetics industry doing enough about microbeads?". *METRO*. คลังข้อมูลเก่าเก็บจากแหล่งเดิมเมื่อ September 26, 2014. สืบค้นเมื่อ 2014-09-27.
12. ↑  "FDA Drug Safety Communication: FDA warns of rare but serious hypersensitivity reactions with certain over-the-counter topical acne products". Food and Drug Administration. June 25, 2014. คลังข้อมูลเก่าเก็บจากแหล่งเดิมเมื่อ July 8, 2014. สืบค้นเมื่อ 2014-07-08.

แหล่งข้อมูลอื่น
---------------

* เว็บไซต์ทางการ (สหรัฐ)
* เว็บไซต์ทางการ (ประเทศไทย)